Yiwet yessers-d urgaz-is sselԑa ad ṛuḥen ad bnun, umbeԑd yewwi-d aksum, mkul mi ara as-yini azekka ad bnuɣ ad d-teɣli lehwa, adfel. Argaz yeǧǧa aksum-nni ddew terbut di tkana, argaz d tmeṭṭut-is sɛan yelli-tsen akked d mmi-tsen. Argaz d warraw-is yal mi ara fɣen, tameṭṭut-is ad truḥ ɣer ddew n terbut-nni ad d-teskuṭef kra seg uksum ad t-id-seknef, akken i as-txeddem yal mi ara d-tewet lehwa, almi d asmi i d-yecraq yiṭij, yenna-as: «ihi a tameṭṭut atan nniɣ-asen yuk i ixeddamen-nni ad d-ruḥen ad xedmen, ɣur-m ah! Aneɣ aksum-nni yella», tenna-as: «yella a yargaz anda i terriɣ ihi», yenna-as: «Ihi ɣurem azekka ilaq ad d-tceɣleḍ».